text: Fredericia sætter 10 skove til salg
  07 januar 2014 kl. 05.52
  Fredericia Kommune har sat 10 skove og naturarealer på i alt omkring 100.000 kvadratmeter til salg. Det er anden gang i nyere tid, at kommunen sælger ud af sine skove.
  Det er bl.a. skovområder ved Skullebjerg Trelde tæt på Trelde Næs nord for Fredericia og mindre områder langs E45, der er sat til salg.
  - Man kan spørge, hvorfor skal en kommune overhovedet have skov? De områder, der er tale om her, er uinteressante for offentligheden, og derfor er det heller ikke så unaturligt at sælge dem fra, siger Carsten Pedersen, Natur og Landbrug i Fredericia Kommune til TV SYD.
  Områderne sælges til højestbydende, og interesserede skal afgive deres tilbud senest den 1. februar 2014 kl. 12.00.
  Fredericia har budgetteret med en indtægt på 700.000 kroner for de 10 skov- og naturområder.
  Her er de 10 skov- og naturområder, der er sat til salg:
  Se mere om de 10 skovarealer på Fredericia Kommunes hjemmeside
  